ગુરુ અને શિષ્ય એકબીજાની પરખ કરે, જાણે બહુમૂલ્ય રત્ન ખરીદતા હોય તેમ! ગુરુના બે અનિવાર્ય આદર્શ છે, જે નિર્લોભ અને નિર્ભય હોય. દૃષ્ટિકોણને સંકુચિત કરે તેવી વાત સદ્ગુરુ કદાપિ નહીં કરે. સત્ય, અહિંસા, અસ્તેય, અપરિગ્રહ અને બ્રહ્મચર્ય જેવા શાશ્વત ઋતોનો ભંગ થાય તેવું શિખવે તે ગુરુ ન જ હોય. બીજી બાજુ; મહેનતુ, નિષ્ઠાવાન, સંકલ્પશીલ અને વિનમ્ર શિષ્ય ઉત્તમ છે. રામકૃષ્ણ પરમહંસ અને સ્વામી વિવેકાનંદ ગુરુ-શિષ્ય પસંદગી અને કસોટીના ઉત્તમ આદર્શ છે.